CELEX: 31991D0415
Language: el
Date: 1991-07-17 00:00:00
Title: 91/415/ΕΟΚ: Απόφαση της Επιτροπής της 17ης Ιουλίου 1991 σχετικά με την έγκριση του προγράμματος για τη εξάλειψη της λοιμώδους πλευροπνευμονίας των βοοειδών που υπέβαλε η Ισπανία και για τον καθορισμό του επιπέδου της κοινοτικής χρηματοδοτικής συνεισφοράς

Avis juridique important

|

31991D0415

91/415/ΕΟΚ: Απόφαση της Επιτροπής της 17ης Ιουλίου 1991 σχετικά με την έγκριση του προγράμματος για τη εξάλειψη της λοιμώδους πλευροπνευμονίας των βοοειδών που υπέβαλε η Ισπανία και για τον καθορισμό του επιπέδου της κοινοτικής χρηματοδοτικής συνεισφοράς  

Επίσημη Εφημερίδα αριθ. L 231 της 20/08/1991 σ. 0019 - 0020

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουλίου 1991  σχετικά με την έγκριση του προγράμματος για την εξάλειψη της λοιμώδους πλευροπνευμονίας των βοοειδών που υπέβαλε η Ισπανία και για τον καθορισμό του επιπέδου της κοινοτικής χρηματοδοτικής συνεισφοράς   (Το κείμενο στην ισπανική γλώσσα είναι το μόνο αυθεντικό)  (91/415/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως το άρθρο 24,  Εκτιμώντας:  ότι στην απόφαση 91/70/ΕΟΚ της Επιτροπής (3) προβλέπεται χρηματοδοτική συνεισφορά της Κοινότητας για τη λήψη μέτρων με επείγοντα χαρακτήρα για την εξάλειψη της λοιμώδους πλευροπνευμονίας των βοοειδών η οποία εκδηλώθηκε στην Ισπανία το Σεπτέμβριο του  1990, και ότι η δράση αυτή παρατάθηκε με την απόφαση 91/222/ΕΟΚ (4), έως τις 31 Μαρτίου 1991- ότι διαπιστώνοντας την εξέλιξη της κατάστασης η χρηματοδοτική κοινοτική ενίσχυση θα πρέπει να ενταχθεί στο πλαίσιο ενός προγράμματος για την εξάλειψη των  μεταδοτικών ασθενειών των ζώων σύμφωνα με το άρθρο 24 της απόφασης 90/424/ΕΟΚ-  ότι η Ισπανία υπέβαλε για έγκριση, με επιστολή της στις 11 Μαρτίου 1991, ένα τριετές πρόγραμμα για την εξάλειψη της λοιμώδους πλευροπνευμονίας των βοοειδών-  ότι η εξέταση του προγράμματος έδειξε ότι το τελευταίο αυτό ανταποκρίνεται σε όλα τα κοινοτικά κριτήρια τα σχετικά με την εξάλειψη της ασθένειας σύμφωνα με την απόφαση 90/638/ΕΟΚ του Συμβουλίου της 27ης Νοεμβρίου 1990, περί καθορισμού των κοινοτικών  κριτηρίων για την εξάλειψη και την επιτήρηση ορισμένων ασθενειών των ζώων (5)-  ότι θα χορηγηθεί κοινοτική χρηματοδοτική συνεισφορά υπό τον όρο ότι πληρούνται οι προαναφερθέντες όροι και ότι οι αρχές θα παράσχουν όλα τα απαραίτητα στοιχεία σύμφωνα με το άρθρο 24 παράγραφος 8 της απόφασης 90/424/ΕΟΚ, και ότι είναι σκόπιμο να  καθοριστεί η χρηματοδοτική κοινοτική συνεισφορά στο ποσοστό του 50 % των δαπανών των εξετάσεων και της αποζημίωσης των κατόχων για τη σφαγή βοοειδών λόγω της λοιμώδους πλευροπνευμονίας των βοοειδών-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το τριετές πρόγραμμα για την εξάλειψη της λοιμώδους πλευροπνευμονίας των βοοειδών που υπέβαλε η Ισπανία.  Άρθρο 2  Η Ισπανία θέτει σε ισχύ από την 1η Απριλίου 1991 τους νόμους, κανονισμούς και διοικητικές διατάξεις για την εφαρμογή του προγράμματος που αναφέρεται στο άρθρο 1.  Άρθρο 3  Το ποσοστό της χρηματοδοτικής συμμετοχής της Κοινότητας καθορίζεται στο 50 % των δαπανών για τη διενέργεια δοκιμασιών και των δαπανών που πραγματοποιεί η Ισπανία για την αποζημίωση των κατόχων για τη σφαγή βοοειδών λόγω της λοιμώδους  πλευροπνευμονίας των βοοειδών.  Άρθρο 4  Η χρηματοδοτική συνεισφορά της Κοινότητας θα χορηγηθεί μετά την υποβολή των δικαιολογητικών εγγράφων.  Άρθρο 5  Η παρούσα απόφαση απευθύνεται στο Βασίλειο της Ισπανίας. Βρυξέλλες, 17 Ιουλίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18. (3) ΕΕ αριθ. L 39 της 13. 2. 1991, σ. 21. (4) ΕΕ αριθ. L 98 της 19. 4. 1991, σ. 19. (5) ΕΕ αριθ. L 347 της 12. 12. 1990, σ. 27.